སྟག་གདོང་ཟ་བྱེད་རྔམ་པའི་རྒྱུད་ཅེས་
བྱ་བ་བཞུགས། །
།ལ ཧེ ཧ ལ ཟ ཏན ཏྲ ད དོད ཅི ཧྲུན། གཡུང་དྲུང་ལྷ་ཡི་སྐད་དུ༔ ལ་
ཧེ་ཟ་རྔམ་བྲྀ་ད་དོད་ན༔ ཞང་ཞུང་སྐད་དུ༔ ལ་ཧེ་ཧ་ལ་ཟ་ད་དོད་ཅི༔ བོད་སྐད་
དུ༔ སྟག་མགོ་ཟ་བྱེད་རྔམ་པའི་ཏན་ཏྲ་ཞེས་བྱ་བའི་ལས༔ འཇིགས་བྱེད་སྟག་ལའི་སྐུ་
ལ་ཕྱག་འཚལ་ལོ༔
འདི་སྐད་བདག་གིས་ཐོས་པའི་དུས་གཅིག་ན༔ དབལ་ཆེན་སྟག་ལ་མེ་འབར་དེ༔
དུར་ཁྲོད་རྔམ་གདོང་འཇིགས་པའི་ཚལ་ན༔ འཁོར་ཤ་ཟན་འབུམ་དང་ཐབས་ཅིག་
ཏུ་གནས་པའི་ཚེ༔ དབལ་བོན་སྟག་གདོང་རྔམ་པ་བྱ་བ་སྟན་ལས་ལངས་ཏེ༔ མེ་
ཏོག་རྣམ་པ་མང་པོ་ཕུལ་ནས༔ སྟག་ལ་ཉིད་ལ་གསོལ་པ་ནི༔ སྟག་ལ་ཡབ་ཆེན་རྔམ་
པའི་ལྷ༔ བསྟན་པའི་དགྲ་བགེགས་ཅི་ལྟར་བསྒྲལ༔ ལྷ་སྲིན་སྲོག་ནི་ཅི་ལྟར་འཕྲོག༔
ཕན་གདགས་གནོད་བསྐྱལ་ཅི་ལྟར་བགྱི༔ ཞེས་གསོལ་པས༔ སྟག་ལ་མེ་འབར་དེ་
ཐུགས་ཆེན་ཁྲོས་པའི་ཏིང་ངེ་འཛིན་ལས་བཞེངས་ཏེ༔ བོན་ཉིད་རྔམ་གཏུམ་དྲག་
པོའི་གཞལ་ཡས་ཁང་ན༔ རྔམ་དྲག་འཇིགས་པའི་ང་རོས་བཀའ་སྩལ་པ༔ ཉོན་ཅིག་
དབལ་བོན་རྔམ་པའི་གདངས༔ བསྟན་པའི་དགྲ་བགེགས་བསྒྲལ་བའི་ཐབས༔ ཞལ་
ནས་འབུམ་ཕྲག་གྲངས་བཤད་ཀྱང་༔ བསྡུས་ན་མན་ངག་བཞི་ལ་འདུས༔ བསྐྲད་
དང་གསད་དང་དབྱེ་བ་དང་༔ དྲག་སྔགས་ལས་ཀྱིས་བསད་པའོ༔ བསྐྲད་པ་རྔ་མོང་
391

གསུང་རབ་སྒོ་མཛོད་རིན་པོ་ཆེའི་གླེགས་བམ། 122
ཤ་བའི་ལས༔ གསད་པའི་ལས་ལ་རྣམ་པ་གཉིས༔ དུན་ཙེ་སྤུ་གྲི་ལས་ཀྱིས་བསད༔
སྐྱེ་བོ་དྲག་སྔགས་ལས་ཀྱིས་བསད༔ དབྱེ་བའི་ལས་ལ་མང་བཤད་ཀྱང་༔ ལྷ་དང་དབྱེ་
དང་ནང་འཐབ་ལས༔ ལྷ་དབྱེ་རྫས་ཀྱི་བདུག་པས་དབྱེ༔ ནང་འཐབ་ཕོ་མོ་ཕུ་ནུ་དབྱེ༔
ཕ་སྤུན་དཔོན་སློབ་རྗེ་དང་བྲན༔ དྲག་སྔགས་ལས་ལ་མང་བཤད་ཀྱང་༔ བཙོག་
བརྡུང་ལས་མྱུར་མགྱོགས་པ་ཡིན༔ ལྷ་སྲིན་སྲོག་ནི་འཕྲོག་ཐབས་ལ༔ འཇིག་རྟེན་
འདས་དང་མ་འདས་པའི༔ སྲོག་གི་གནད་དང་ཡི་གེ་གཉིས་སུ་འདུས༔ ཕན་བྱའི་
ལས་ལ་བསམ་ཡས་ཀྱང་༔ གསོ་དང་སྲུང་བ་རྣམ་པ་གཉིས༔ གནོད་བྱ་མང་ཡང་
གོང་བཞིན་ནོ༔ ཞེས་གསུངས་ཏེ༔ སྟག་མགོ་ཟ་བྱེད་རྔམ་པའི་ཏན་ཏྲ་ལས༔ སྤྱིར་
བསྡོམ་ཆིང་གི་ལེའུ་བསྟན་པའོ༔༔
༧ དེ་ནས་སྟག་གདོང་རྔམ་པས་མེ་ཏོག་བ་ནི་ཞིམ་ཞལ་ཨུ་ཏ་ར་དང་༔ སུམ་པ་
རྣམས་ཀྱི་མདངས་ཕུལ་ནས་ཞུས་པ༔ སྟག་ལ་མེ་འབར་དབལ་བོན་ལགས༔ ཉིད་ཀྱི་
ཞལ་ནས་གསུངས་པའི་དོན༔ བདག་ཅག་འཁོར་ལ་རྒྱ་ཆེར་ཞུ༔ ཞེས་ཞུས༔ དབལ་
བོན་སྟག་ལས་བཀའ་སྩལ་པ༔ ཞུས་པའི་དོན་དེ་ངས་བཤད་ཀྱི༔ དགྲ་བགེགས་
བསྐྲད་པའི་ལས་བྱེད་ན༔ ཕུང་སྲི་རྔ་མོང་ལྟོ་བ་རུ༔ བསྐྲད་པའི་འཁོར་ལོ་རྩིབས་བཞི་
དང་༔ དགྲ་ཡི་ལིང་ག་མིང་རུས་བཅས༔། རྔ་མོང་ཁོག་པར་ལེགས་པར་བཅུག༔ ཆུ་
བོ་ཆེན་པོའི་གཞུང་ལ་བསྐུར༔ དགྲ་དེ་མཐའ་བརྒྱུད་ཡུལ་ནས་བུད༔ ཡང་ན་རླུང་ཤ་
རུ་བཅུའི་ལྟོ་བར་བཅུག༔ འཁོར་ལོ་ཤིང་རིང་རྩེ་ལ་བསྐྱོན༔ འབྱུང་བ་རླུང་ལ་བསྐོར་
རམ་ཕྱར༔ དགྲ་དེ་འཁོར་འདས་ཀུན་དང་བྲལ༔ མཐར་ཡང་ཡུལ་ནས་བུད་ཅིང་
འཁྱམས༔ དེ་ནས་གོང་དུ་བདེན་པ་ལེགས་པར་བདར༔ བོན་སྐྱོང་ལ་སོགས་དཔང་
དུ་གཟུགས༔ འབྲི་གཞི་ལེགས་ཤིང་སྙོམས་པར་བྱ༔། ལིང་ག་དུག་ཁྲག་གིས་བྲིས་ལ༔
རྔ་མོང་ཤ་བ་གང་བྲི་ཡང་༔། རྔ་མོང་ཤ་བའི་ཁྲག་གིས་བྱུག༔ ལྷ་འདྲེ་སྡེ་བཅུའི་མིང་
392

རྒྱུད་སྡེ།
སྟག་གདོང་ཟ་བྱེད་རྔམ་པའི་རྒྱུད།
དང་ནི༔ དགྲ་བོའི་མིང་སྤེལ་ཡུལ་ལ་སོགས༔ གང་དམིགས་རྟེན་དང་ཕྲོལ་ཅིག་བྲི༔
གང་བརྗོད་དེ་དང་འབྲལ་བར་བྱེད༔ སྟག་གདོང་རྔམ་པའི་ཏན་ཏྲ་ལས༔ བསྐྲད་
པའི་ལེའུ་སྟེ་གཉིས་པའོ༔༔
༧ བསད་པའི་ལས་ནི༔ བཙོག་བརྡུང་བདུད་དང་མ་མོ་དང་༔ གཤིན་རྗེ་ཚེ་
བདག་སྲོག་གཤེད་དེ༔ སྲོག་སྙིང་རྫས་དང་ཏིང་འཛིན་གྱིས༔ དགྲ་ལ་བརྣག་སྟེ་
བསྒྲལ་བའོང༔༔ དེ་དག་རང་རང་སྒྲུབ་པར་ཤེས༔ དབྱེ་བའི་ལས་ནི༔ གྲོ་ཤོག་གཙང་
མའི་གཞི་མ་ལ༔ ལས་ཀྱི་དགྲ་གཤེད་རྟ་གཡག་དང་༔ བྱ་རོག་འུག་པ་གཉིས་པོ་ཡང་༔
འཐབ་ཅིང་རྩོད་པའི་གཟུགས་ཉིད་ནི༔ དགྲ་ལིང་དུག་དང་ཁྲག་གིས་བྲི༔ རྟ་གཡག་
བྱ་རོག་འུག་ཁྲག་བྱུག་༔ འཁོར་ལོ་གཉིས་བཅའ་གཅིག་ནི་དགྲ་ཡུལ་མནན༔ དེ་ལ་རྟ་
གཡག་བྱ་རོག་འུག་པའི་སྤུ༔ དེ་དག་རུས་པ་ཤ་ཁྲག་ལ་སོགས་བྱུགས༔ སྟག་པ་གླང་
མའི་བྱང་བུ་སོར་བརྒྱད་ལ༔ ལིང་ག་བྲི་ལ་རྟ་གཡག་སོགས་ལ་བསྐྱོན༔ དགྲ་ཡི་ལམ་
དང་རྒྱུ་སྲང་མལ་འོག་དང་༔ སྒོ་ཐེམ་སོགས་ལ་ཚུད་ན་ལེགས་པ་ཡིན༔ གཅིག་ནི་
ཤིང་རིང་རྩེ་ལ་ནི༔ བྱ་རོག་འུག་པའི་སྒྲོ་དང་བཅས༔ བྱ་རོག་འུག་པའི་རྒྱུས་པས་སྦྲེལ༔
འབྱུང་བ་རླུང་ལ་བསྐོར་ཞིང་ཕྱར༔ གང་ལ་དམིགས་པ་ནང་འཐབ་འབྱུང་༔ ལྷ་དང་
སྦྱར་ལ་ལྷ་དང་ཕྱེ༔ སྟག་མགོ་རྔམ་པའི་ལས་ལས༔ གསད་པའི་དབྱེ་བ་བསྟན་པའི་
ལེའུ་སྟེ་གསུམ་པའོ༔༔
༧ དེ་ནས་སྲོག་གི་འཕྲོག་ཐབས་བཤད༔ དེ་ལ་གསུམ་སྟེ་ཕྱི་ནང་གསང་བའོ༔༔ ཕྱི་
སྲོག་རྩ་བའི་སྔགས་ཀྱིས་འཕྲོག༔ ནང་སྲོག་ཏིང་འཛིན་དམིགས་པས་འཕྲོག༔ གསང་
སྲོག་ལྟ་བའི་གདེང་གིས་འཕྲོག༔ འཇིག་རྟེན་འདས་དང་མ་འདས་སོགས༔ ལྷ་དང་
འདྲེ་སྲིན་ཀུན་ལ་ཡང་༔ རང་སྔགས་རྩ་བའི་སྲོག་སྙིང་ལ༔ བཟླས་བརྗོད་གནད་
ཀྱི་རྒྱུན་བསྲིང་ན༔ ཡེ་ཤེས་ལྷ་ཡང་ཞལ་སྟོན་འགྱུར༔ ཡིད་ཀྱི་འཛིན་ཕུར་གདབ་པ་
393

གསུང་རབ་སྒོ་མཛོད་རིན་པོ་ཆེའི་གླེགས་བམ། 122
གཅེས༔ དགོངས་པ་བོན་ཉིད་མི་རྟོག་པ༔ སྤྲོས་བྲལ་ངང་གི་གནད་ཐེམ་ན༔ ཡེ་ཤེས་
ལྷ་ཉིད་རང་ཁ་ཡིན༔ མི་རྟོག་སྤྲོས་བྲལ་ལྟ་བ་གཅེས༔ སྲོག་གི་དེ་ཉིད་སྙིང་པོ་འདྲེན་
གཅུས་ཡིན༔ རྟ་ཉིད་སྒྲོག་ཏུ་བཅུག་པ་བཞིན༔ གར་ཡང་མི་འགྲོ་རང་ལ་འཁོར༔ དེ་
ཡི་ཡོན་ཏན་བསྟན་པ་ཡང་༔ ངག་གི་ནུས་པ་ཚད་དང་ལྡན༔ ཡེ་ཤེས་ལྷ་ཡི་ཞལ་
ཡང་མཐོང་༔ འཇིག་རྟེན་དྲེགས་པ་ཐམས་ཅད་ཀྱང་༔ དངོས་སུ་འཁོར་ཞིང་ལས་
རྣམས་བྱེད༔ རང་རྒྱུད་བོན་ཉིད་སྟོང་གསལ་འབྱུང་༔ སྟག་མགོ་རྔམ་པའི་རྒྱུད་ལས།
སྲོག་གི་ལས་བསྟན་པའི་ལེའུ་སྟེ་བཞི་པའོ༔༔
༧ ད་ནི་དྲག་སྔགས་བཤད་པར་བྱ༔ སྟག་ལ་མེ་འབར་བརྣག་པའི་ལས༔ བདུད་
ནག་འཐོམ་པོའི་བསད་ལས་ནི༔ བདུད་ཀྱི་དྲག་སྔགས་བདུན་པ་སྟེ༔ ཞག་བདུན་
གྱིས་དགྲ་ཁམས་ཕུང་དུ་གཏོང་བའི་ཐབས༔ འདིའི་བྱ་ཐབས་ལ༔ ར་སོག་ལ་དགྲ་བོ་
གང་ཡིན་གྱི་ལིང་ག་བདུན་བྱས་ལ༔ ར་ཐོད་ཁྱི་ཐོད་སོགས་ཐོད་པ་འབྲུབ་ཁུང་བདུན་
དུ་གཞུག༔ བུད་མེད་ཀ་པ་ལིའི་ནང་དུ་དགྲ་བོ་གང་ཡིན་པའི་མིང་བྲིས༔ དགྲ་བོའི་
ལིང་ག་བྲིས་ལ་ནང་དུ་བཞག༔ ཁྱི་ནག་གི་སུག་པའི་སླུད་བུར་བཅུག༔ ཤིང་སྟག་པ་
ཁྲུ་གང་ལ༔ བདུད་ཀྱི་རྒྱལ་པོ་ལེགས་ལྡན་སྐུ་མདོག་དུ་ཁ་མགོ་བོ་བདུན་ཅན་ཐོད་
པའི་ཕྲིང་བ་ཡོད་པ་བྲི༔ དབུས་གཡག་ཞལ་གཞན་བདུད་ཞལ་ཕྱག་བཞི་བ་སྟེ༔ ལྟོ་
བར་སྔགས་བྲི༔ འབྲུབ་ཁུང་ཐོད་པའི་ཁ་ལ་བཞག༔ བདག་ཉིད་ཀྱི་མདུན་དུ་དེ་ལྟར་
དངོས་སུ་གསལ་བར་བསྐྱེད༔ དྲག་སྔགས་འདི་བརྗོད༔ ཨེ་ར་བྷ་ཉེ་མྱི་སྒྱ་ཀ་གྷི་ཡ་མི་
སྷ་ཀ་གྷི༔ ཆེ་གེ་མོ་ཛ་གཉན་ན་ཛ༔། ཧིན་ཁ་ལ་རྦད་སྭཱཧཱ༔ སད་དྷི་རྦད་ཛ༔། ཞེས་
སྔགས་ཐུན་ལ་བསྟིམ༔ ཐུན་དེ་ཉིད་མེ་རུ་གྱུར་ཏེ༔ དགྲ་བོ་གང་ཡིན་དེ་སྲེག་པར་
བསམ༔ ལིང་ག་དེ་ལྕགས་སྣོད་མེ་ཐབ་རུ་བསྲེགས༔ ཆུ་བླུགས་ལ་མེ་བཏང་ཞིང་
ཐབ་ཏུ་བསྐོལ༔ སྔགས་བཟླས་ལ་ཆུ་དེ་ཕྱོགས་བཞིར་གཏོར༔ ཐང་གཅིག་ཙམ་གྱིས་
394

རྒྱུད་སྡེ།
སྟག་གདོང་ཟ་བྱེད་རྔམ་པའི་རྒྱུད།
དགྲ་དེ་འཆི་བར་འགྱུར༔ ཡང་བདུད་ཀྱི་དྲག་སྔགས་ལེའུ་ཞིག་ལ༔ ཡང་ན་ཐོད་པའི་
ཁ་ལ༔ བདུད་ལེགས་ལྡན་ཐོད་པའི་ཕྲེང་བ་ཅན༔ གོང་གི་ཆ་བྱད་འདྲ་བ་ཞིག་ཏུ་
བསྒོམ༔
དེ་ལྟར་གསལ་བའི་ཐུགས་ཀ་ན་སྔགས་གསལ་ཏེ༔ ཨཱོྃ་ཁ་ལེ་ཏུལ་མ་ཛ་ཁ་
ཉན་དུ་ཧི་སུ་ཤ་ཆེ་གེ་མོ་ནན་རྦད་རྦད་སྭཧཱ། སྔགས་ཀྱི་འོད་ཟེར་གྱིས་ཡུངས་ཀར་མེ་
རུ་གྱུར་ཏེ་དགྲ་བོ་བསྲེགས་པར་བསམ༔ རྗེས་ཀྱི་བྱ་བ་གོང་ལྟར་རོ༔༔ ཡང་བདུད་
ཀྱི་དྲག་སྔགས་ལེའུ་ཞིག་ལ༔ རྫས་ནི་བྱི་བའི་སླུད་བུའི་ནང་དུ༔ དགྲ་བོའི་མིང་རུས་
དྷོ་བ་ལ་བྲིས་ཏེ་ལིང་ག་བཅས་ཁྲག་གི་ནང་དུ་སླུ་གུ་བཅུགས་ཏེ༔ སྔགས་དབུགས་
ཕྱིར་མ་ཤོར་བར་བརྒྱ་རྩ་བརྒྱད་བཟླས༔ ཐབ་ཏུ་ཁེལ་བར་བསྐོལ་ན༔ ཟླ་བ་བདུན་
ནས་དགྲ་དེ་ཚ་བའི་ནད་ཀྱིས་འཆི་བར་འགྱུར༔ དེའི་ཏིང་འཛིན་ནི༔ བདུད་ནག་པོ་
གཡག་གི་མགོ་ཅན་གོང་ལྟར་གསལ་བའི་ཁ་ནས༔ ཨོཾ་ཏེ་ཧི་ཤ་ཀུ་མ་ཛ་དུན་ཏྱེ་ཀྱིས་
སུ་ནི་མི་བུ་ཁ་ལ་ཡམ་ཤུ་འགྲིམ་དང་དུ་འགྲིམ་སོད་སྭཧཱ། དགྲ་བོ་ཁ་ཕུང་དུ་འགྱུར་
རོ༔༔ ཡང་བདུད་ཀྱི་དྲག་སྔགས་ལེའུ་ཞིག་ལ༔ བྲ་བའི་སླུ་གུར་དགྲ་བོའི་མིང་བྱང་
བྲིས་ཏེ་བཅུགས་ལ་དེ་ར་ཁུར་བཅུགས༔ ཐབ་ཏུ་མེས་བསྐོལ་ཏེ༔ བདུད་ནག་པོར་
གསལ་བའི་ཁ་ནས༔ སྔགས་གོང་ལྟར་གདབ་ཅིང་ཆུ་བསྐོལ་ན༔ ཞག་བདུན་ནམ་
ཟླ་བ་བདུན་ནས་དགྲ་ཕུང་བར་འགྱུར་ཏེ༔ ཐང་བདུན་བསྐྱེད་ཅིང་བྱའོ༔ དབུགས་
མ་ཤོར་བ་བྱའོ༔ ཡང་བདུད་ཀྱི་དྲག་སྔགས་ལེའུ་ཞིག་ལ༔ སུ་བེའི་ནང་དུ་ལིང་ག་
བཅུགས༔ བདག་བདུད་དུ་གསལ་བའི་ཁ་ནས་སྔགས་གདབ་ཅིང་སུ་བེ་ཐབ་ཏུ་སྦྱིན་
སྲེག་བྱ༔ ཐབ་ཏུ་ཁོལ་ཁོལ་ཏུ་སྔགས་འདི་བཟླས་སོ༔ ཨོཾ་ཙ་ཧཱུྃ་ཁ་ཤེ་མི་འཐུང་པིང་
ཁད་ཉིད་ཆེ་གེ་མོ་དགྲ་བོ་མ་ར་ཡ་ན་དུ་དུ༔ ཁ་ལ་ཤ་ཡུ་ན་ནན་དི་རྦད༔ ཅེས་བཟླས་
ཏེ་ཕྱོགས་བཞིར་གཏོར་ན༔ ཟླ་བ་གསུམ་མམ་ལྔ་ནས་དགྲ་བོ་རླུང་གིས་ཁྱེར་ཏེ་འཆིའོ༔
བདུད་ཀྱི་དྲག་སྔགས་ལེའུ་ཞིག་ལ༔ ཨཱོྃ་སརྦ་དུ་དུ་ཀུ་མ་ར་ཧུ་ཧི་ཉ་ཧེ་དུ་དུ༔ ཁ་ཧ་ཙེ་
395

གསུང་རབ་སྒོ་མཛོད་རིན་པོ་ཆེའི་གླེགས་བམ། 122
ཤེ་པྲ་མ་མ་དྷ་ཨུ་ཏྲ་ཉ་སྭཧཱ། དེ་ནི་ཁོལ་དུ་གཞུག་པའི་སྔགས་སོ༔ ཁོལ་བ་ཙམ་གྱིས་
འཆི་བར་བྱེད་དོ༔ བདུད་ཀྱི་དྲག་སྔགས་ལེའུ་ཞིག་ལ༔ ཨཱོྃ་ན་ད་དུ་ཁ་ལ་མུ་ཤེ་སྙིང་
མགོ་ཆོད༔ ཁ་ལ་འུར་ཏི་མུ་ཧ་ཉི་ཏེ་ཀུ་མ་ར་ད་དུ་རྦད༔ ཆེ་གེ་མོ་པྲ་མ་ཏ་ཤལ་ཡ་ཧི་
ཏ་ཙུ་ཀ་སྙིང་ཡ་ཧཱུྃ་ཏ་ཐ་མ་ར་ས་རྦད་སྭཧཱ། དུག་ཁྲག་གི་ཆུ་བྲ་བའི་སླུ་གུར་མིང་རུས་
བཅུག་སུ་སེར་བཅུག༔ བསྐོལ་ན་ཟླ་གཅིག་གི་དགྲ་བོ་འཆིའོ༔ ཨཱོྃ་བྲ་ནད་ཀུན་ཐུམ་
རིལ་ལི་ཀ་མ་ལེ་ཁ་ག་ཟ་ནད་ཐུམ་ཀུ་ཙུ་ཆེ་གེ་མོ་ཐུམ་ཐུན་ཏྲན་ད་ན་ཐུམ༔ དབུགས་
ཕྱིར་མ་ཤོར་བར་བརྒྱ་རྩ་བརྒྱད་ཉིན་ལ་བགྲང་༔ མཚན་མོར་འབུམ་བཟླས་ཏེ༔ གྲན་
གྱི་ལིང་ག་སུ་སེའི་ནང་དུ་བསྐོལ་ནས་ཕྱོགས་བཞིར་གཏོར་ན༔ ཟླ་བ་བདུན་ན་དགྲ་
ཅིས་ཀྱང་མི་རྟག་སྟེ་ཁ་ཕུང་དུ་འགྲེའོ༔ སྟག་མགོ་དྲག་པོའི་ལས་ལས༔ བདུད་ཀྱི་དྲག་
སྔགས་བསྟན་པའི་ལེའུ་སྟེ་ལྔ་པའོ༔
༧ དེ་ནས་སྲུང་བ་ཕན་པའི་ལས༔ ཡང་དག་དག་གི་ལས་བཤད་དེ༔ སྲུང་བའི་
ལས་ལ་རྣམ་པ་གསུམ༔ རྫས་དང་ཁོག་སྲུང་བྱུགས་པ་གདགས༔ དང་པོ་ཁོང་དུ་
བཏང་པའི་ཐབས༔ དེ་ལ་གཉིས་སུ་ཤེས་པར་བྱ༔ སྦྱོང་དང་ཁོག་སྲུང་རྣམ་པ་གཉིས༔
སྦྱོང་གིས་ནད་ཀུན་སྲུང་བ་ནི༔ ཐར་ནུ་དང་ག་དུར་བྱེད་གསུམ༔ བྱང་བ་རྒྱ་ཚ་
མཚལ་དཀར་གསུམ༔ གི་ཝམ་ཅུ་གང་ག་བུར་གསུམ༔ རྒྱ་མཚོ་གསེར་གྱི་བྱེ་མ་དང་༔
ཀ་ཀ་རུ་དང་ལྕམ་པ་གསུམ༔ མུ་ཟི་གུ་གུལ་གླ་རྩི་གསུམ༔ དུག་ཉུང་ཨུད་དཔལ་གྷ་
ན་པ་ཏྲ་གསུམ༔ སྲ་འབྲས་འཇམ་འབྲས་མཚེ་ཡི་འབྲས་བུ་གསུམ༔ བསེ་ཁམ་བྱེ་རུ་ཆུ་
རྩ་གསུམ༔ མ་ནུ་སེ་རྒོད་བར་ཤིང་ལྕུམ་རྩ་གསུམ༔ ལི་ག་དུར་དང་དོམ་མཁྲིས་ནིམ་
པ་གསུམ༔ དཔའ་བེ་དཀར་སེར་བཙན་དུག་བྲག་སྐྱ་དང་༔ ཆུ་སྲིན་སྡེར་མོ་དབང་
ལག་ཤྲི་ཁནྜ་དང་༔ སུམ་ཅུ་ཏིག་དང་ཁྲོན་བུ་མེ་ཏོག་གླང་སྣ་དང་༔ དེ་ལྟར་སྨན་སྣ་
བཞི་བཅུ་ཞེ་གསུམ་གྱིས༔ འདུས་པའི་ནད་དང་ཚ་བའི་ནད༔ དུག་གི་ནད་དང་ཡུན་
396

རྒྱུད་སྡེ།
སྟག་གདོང་ཟ་བྱེད་རྔམ་པའི་རྒྱུད།
རིང་ནད༔ ས་འོག་ས་བླ་ས་སྟེང་ནད༔ མཆོག་ཏུ་བྲོ་ནད་མཛེ་ཡི་ནད༔ སྐད་ཅིག་
སེལ་ཅིང་འབྱང་པ་ཡིན༔ སྤྱིར་ན་མཁལ་རྩ་འགྲམ་བྱེར་དང་༔ མཆིན་པ་ཕོ་བའི་ནད་
ཀུན་སེལ༔ ལུག་ནད་དང་སྐྲན་གཉིས་ལ་བཙན་དུག་ཕྲི༔ གྲང་བ་གྲུམ་བུ་ལ་ཡང་
ཕན༔ གཉིས་པ་ཁོང་དུ་བཏང་བའི་སྨན༔ ཛ་ཏི་ལི་ཤི་ཅུ་གང་གསུམ༔ སུག་སྨེལ་གུར་
གུམ་ཀ་ཀོ་ལ༔ མུ་ཟི་ཏིག་ཏ་གླ་བ་གསུམ༔ དོམ་མཁྲིས་མཁྲིས་ཆེན་ག་དུར་གསུམ༔
ཉ་མཁྲིས་བ་ཤ་བ་ལེ་ཀ༔ གཞན་ཡང་མཁྲིས་སྣ་ཚོགས་ཚད་བཏང་༔ ཀ་ར་དཀར་
པོ་དྲུག་འགྱུར་སྦྱར༔ རིལ་བུ་སྲན་མ་རབ་ཚད་ཙམ༔ ལྟོ་སྟོང་ཡུན་རིང་བཏང་གྱུར་
ན༔ ནད་ཀུན་སེལ་ཅིང་ཞི་བར་བྱེད༔ མཆོག་ཏུ་བྲོ་ནད་མཛེ་ལ་ཕན༔ ཀླུ་ནད་བཅོ་
བརྒྱད་ཐུབ་པ་ཡིན༔ རྩ་སྒོ་སྲུང་ཞིང་ཀླུ་ནད་སྲུང༔ ཕྱི་ན་བྱུག་པའི་སྨན་ཉིད་ཀྱང་༔
མུ་ཟི་གུ་གུལ་རྭ་གཞོབ་གསུམ༔ སེང་ལྡེང་སྡོང་རོས་འབྲུ་དགུ་གསུམ༔ བཙན་དུག་གླ་
རྩི་ཤིང་ཀུན་གསུམ༔ རྒྱ་ཚིལ་རྟ་བོན་འབྲི་མོག་གསུམ༔ ཙན་དན་ཤུ་དག་ཉ་མཁྲིས་
གསུམ༔ བཙོད་དང་ཚིལ་ཆེན་དྲི་ཆེན་གསུམ༔ མེ་ཏོག་སེར་ཆེན་གླང་པོའི་སྣ༔ རྨ་
བྱའི་མདངས་དང་རྣམ་པ་གསུམ༔ ཏིལ་ནག་སྐྱེ་ཚེ་ཤང་ཚེ་གསུམ༔ སྒ་སྐྱ་བྱང་སེམས་
དཀར་དམར་གསུམ༔ གོར་ཙན་ཤ་ཆེན་མཚལ་དཀར་གསུམ༔ རྫས་རྒོད་སུམ་ཅུ་
ཐམ་པ་དེ༔ ཞིབ་བཏགས་ཕག་ཚིལ་དག་དང་སྦྱར༔ ལུས་ལ་བྱུགས་ན་ནད་ཀུན་ཐུབ༔
མཆོག་ཏུ་བྲོ་ནད་སེལ་བར་བྱེ༔ ཡང་ན་འདི་སྦྱར་བྱུག་པ་སྟེ༔ གླ་བ